Giannitsá

Giannitsá () on Kreikan kaupunki sekä samanniminen Péllan kunnan kunnallisyksikkö (Δημοτική Ενότητα Γιαννιτσών, Dimotikí Enótita Giannitsón) ja entinen itsenäinen kunta. Se sijaitsee Péllan alueyksikössä Keski-Makedonian alueella. Koko kunnallisyksikön väkiluku on 34 229 ja varsinaisen Giannitsán kaupungin väkiluku 29 789 (vuonna 2011). Giannitsá on Péllan kunnan kuntakeskus.

Kaupungin alkuperäinen turkkilainen nimi oli Yenice-i Vardar, "Vardarin uusi kaupunki". Sitä käytettiin muodossa Genitsá (Γενιτσά) vuoteen 1926, jolloin nimi kreikkalaistettiin nykyiseen muotoon. Giannitsá oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Péllan kuntaan yhdessä Krýa Vrýsin, Kýrroksen ja Mégas Aléxandroksen kanssa.

 Kunnallisyksikön osat 

Giannitsán kunnallisyksikkö muodostuu seuraavista kylä- ja kaupunkiyhdyskunnista ja asutuksista:

 Kylä- tai kaupunki­yhdys­kunta Kylä, kaupunki tai muu asutus Väkiluku (2011) Ampeleíes Ampeleíes 1 159 Giannitsá Archontikó 218 Asvestareió 4 Damianó 396 Eleftherochóri 183 Giannitsá 29 789 Leptokaryá 187 Mesianó 346 Paralímni 860 Melíssi Melíssi 1 087 Yhteensä: 34 229

 Lähteet 

 Aiheesta muualla 

 Δημοτική Ενότητα Γιαννιτσών. Δήμος Πέλλας. 

Luokka:Keski-Makedonian entiset kunnat
Luokka:Keski-Makedonian kaupungit
Luokka:Pélla